Letnan Jenderal (Purn.) Zaini Azhar Maulani, sidin lahir di Marabahan, 6 Januari 1935. Sidin tokoh militer asal Banua nang pernah menjabat kepala Badan Intelejen Negara (BIN) di Kabinet Reformasi Pembangunan (1998-1999).
Sidin lulus matan Akademi Militer Nasional (AMN) di Magelang tahun 1961 lalu menyambung ke Command and General Staff College, Quetta, Pakistan lulus tahun 1971 wan Lemhanas tahun 1982.
Karir sidin banyak dihabisakan di dunia militer, mulai jadi Komandan Peleton, Kompi I, Batalyon 145/Sriwijaya. Sidin lalu adi Panglima Kodam VI Tanjungpura tahun 1988-1991. Dari Kodam Tanjungpura sidin lalu menjabat Sekretaris Jenderal Departemen Transmigrasi tahun 1991-1995. Imbah tu sidin jadii staf ahli Menristek/BPPT tahun 1995-1998.
Selain ngitu, ZA Maulani jua penulis soal militer, intelijen wan gerakan Islam. Sidin jua pernah jadi aktivis Pelajar Islam Indonesia (PII). Sidin menjabat kepala BIN tahun 1998-1999 wayah BJ Habibie jadi presiden. Sesudah habis jabatannya jadi Kepala BIN, sidin lebih banyak meanalisa politik dalam negeri. Sidin jua temasuk salah satu pencetus berdirinya Perkumpulan Alumni Pelajar Islam Indonesia dimana sidin jadi Ketua Umum Pertama Pengurus Pusat Perhimpunan Keluarga Besar Pelajar Islam Indonesia (PII). Sidin jua rajin membari ceramah dan wan jadi narasumber dalam macam-macam kegiatan.
Sidin dikenal dekat wan mantan presiden BJ Habibie. Wayah sidin jadi kepala BIN pas ada informasi intelijen nang masuk bahwa akan terjadi demo besar-besaran anti Habibie menyerang MPR dan Istana sidin nang banyak melindungi wan meamanakan Habibie.
ZA Maulani jua dikenal dekat wan gerakan-gerakan Islam. Sidin rancak dimintai MUI dalam forum gasan menyikapi kondisi politik wayahitu waktu Amerika menyerang Afganistan wan Irak.
Sidin meninggal di Jakarta, 5 April 2005 dalam usia 70 tahun. Jenazah sidin disemayamakan sehari di rumah duka. Sidin dikubur di Taman Makam Pahlawan Kalibata, Rabu 6 April 2005 pukul 13.00. Sidin meninggalakan saikung bini, 6 anak wan 19 cucu.
ZA Maulani salah satu Urang Banua Banjar nang baisi pangkat wan karir militer tinggi jua kada sedikit kontribusi sidin gasan bidang militer wan intelejen di negara kita. Mudahan ada lagi Urang Banjar nang bisa menerusakan perjuangan sidin.
Letnan Jenderal (Purn.) Zaini Azhar Maulani, lahir di Marabahan, 6 Januari 1935. Ia merupakan tokoh militer asal Banua yang pernah menjabat kepala Badan Intelejen Negara (BIN) di Kabinet Reformasi Pembangunan (1998-1999).
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn